paragraph_text: Porijeklo imena Niger je nepoznato. Pretpostavlja se da potječe od latinske riječi za “crnca”, niger, ali nema dokaza za to, vjerojatnije je da su portugalski istraživači rabili vlastitu riječ, negro, kao što su radili na drugim mjestima po svijetu. Po jednoj hipotezi ime dolazi od tuareške fraze gher n gheren “rijeka nad rijekama” (skraćeno na ngher). Države Niger i Nigerija su dobile ime po rijeci. Narodi koji žive oko Nigera imaju razna imena za njega, među kojima Dželiba na Manding jeziku, i Isa Ber “velika rijeka” na Songajskom. Rimljani su čuli za rijeku i zvali je Dasibari. Donji i srednji tok rijeke su također poznati i pod imenom Kuora, nepoznatog porijekla.